Sarah Polley

Sarah Polley (s. 8. tammikuuta 1979 Toronto, Ontario, Kanada) on kanadalainen näyttelijä, ohjaaja ja käsikirjoittaja. Hän on esiintynyt useissa elokuvissa. Myös hänen äitinsä Diane Polley oli näyttelijä. Hän on näytellyt muun muassa Sara Stanleyn roolissa Lucy Maud Montgomeryn nuortenkirjoihin perustuvassa televisiosarjassa "Tie Avonleaan".
Polleyn käsikirjoittama ja ohjaama dokumenttielokuva "Stories We Tell" (2012) äänestettiin vuonna 2016 BBC:n kyselyssä tämän vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. 
Elämä.
Sarah esiintyi ensimmäistä kertaa elokuvissa nelivuotiaana. Hänen roolinsa oli Molly Disney-elokuvassa "Joulukuun kaksi päivää" ("One Magic Christmas"). Hän oli Kahdeksanvuotias, kun hänet valittiin pääosaan Beverly Clearyn kirjoihin perustuvassa televisiosarjassa "Ramona". Sarjaa esitettiin vain vuoden. Sen jälkeen hän näytteli kanadalaisessa nuortensarjassa "Tie Avonleaan". Sarjassa oli hänelle myös taloudellisesti kannattava. Lehdistön otsikoissa Polley sai nimen "Kanadan sydänkäpysenä". Oltuaan sarjassa seitsemän vuotta Polley kuitenkin lopetti, koska hän piti Disney-yhtiön puuttumista sarjan tuotantoon amerikkalaistavana toimenpiteenä. Polley jätti sarjan jaksossa, jossa Sara Stanley kuvattiin muuttamassa Ranskaan opiskelemaan.
Tuo pieni erimielisyys Disney-yhtiön kanssa oli pian unohdettu, kun hänet kutsuttiin Washingtoniin esiintymään Children's Awards Show'ssa. Tuolloin Yhdysvallat soti vielä Persianlahdella, ja kaksitoistavuotias Sarah kantoi esiintyessään rauhanmerkkiä. Tuottajien pyynnöistä huolimatta hän kieltäytyi riisumasta merkkiä, joten hänet asetettiin Disney-studion mustalle listalle.
suuntasi poliittista huomiotaan vasemmistosiiven toimintaan, ja hänestä tulikin New Democratic Partyn jäsen. Polley oli jo neljätoistavuotiaana riittävän varakas itsenäiseen elämään, niinpä hän muutti vuonna 1993 kotoa asumaan yhteen itseään 20 vuotta vanhemman miehen kanssa. Myöhemmin Polley kertoi, että hänen isänsä olisi pitänyt estää häntä, sillä tilanne oli lainvastainen.
Polley osallistui 1995 Queen's Parkissa Torontossa järjestettyyn konservatiivipoliitikko Mike Harrisin vastaiseen mielenosoitukseen. Mielenosoitus päättyi yhteenottoon mellakkapoliisin kanssa, jonka yhteydessä Sarah menetti useita hampaita. Polley ei halunnut luoda kuvitelmaa, että hän haluaisi varastaa kaiken huomion, joten hän rajoitti poliittista aktiivisuuttaan. Hän on kuitenkin edelleen poliittisesti sitoutuneimpia nuoria naisnäyttelijöitä Pohjois-Amerikassa.
Toronton mielenosoituksen jälkeen Polley palasi näyttelijäntyöhön, ja rooli elokuvassa "Suloinen ikuisuus" teki hänestä tunnetumman Yhdysvalloissa. Hän myös esiintyi Sundance Film Festival -juhlassa. Hän sai Penny Lanen roolin elokuvassa "Melkein julkkis", mutta luovutti roolin Kate Hudsonille palatakseen Kanadaan näyttelemään halpatuontantoelokuvassa "The Law of Enclosures". 
Polleyllä tiedetään olleen seurustelusuhteita itseään vanhempien miesten kanssa, esimerkkeinä kanssanäyttelijä Stephen Rea sekä ohjaaja Michael Winterbottom, jonka vuoksi Polley jätti pitkäaikaisen kumppaninsa, leikkaaja David Wharnsbyn. Polley ja Wharnsby kuitenkin palasivat myöhemmin yhteen.
Polley toimi vuonna 2003 Toronton pormestarin David Millerin neuvonantajaryhmässä. Saman vuoden syyskuussa Polley ja Wharnsby menivät naimisiin lähes seitsemän vuoden seurustelun jälkeen.